**ОБЩИНСКА ИЗБИРАТЕЛНА КОМИСИЯ РУСЕ**

7000 гр.Русе, област Русе, пл.”Свобода” №6

**ПРОТОКОЛ №20**

 Днес 18.10.2023 година в 17,05 часа в Заседателна зала №2, ет.2 на Община Русе се събра комисия в състав:

 Председател: Милена Хинкова

 Зам.-председател: Николай Братованов

 Зам.-председател: Звезделина Рафаилова

Зам.-председател: Шейнур Еюб

 Зам.-председател: Ина Райчева-Цонева

Секретар: Искрен Илиев

 Членове: Миглена Ангелова

 Борислав Жечев

 Стефан Донев

 Даниела Димитрова-Янкова

 Стефан Бонев

 Лиляна Владимирова

 Алев Али

На заседанието присъстват: Милена Хинкова - председател, Николай Братованов– зам.-председател, Шейнур Еюб – зам.-председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар,Даниела Димитрова-Янкова**,** Лиляна Владимирова, Стефан Бонев, Борислав Жечев, Миглена Ангелова, Стефан Донев

Отсъстват: Алев Али

Налице е необходимия кворум за провеждане на заседание.

Протоколът се води от Кремена Маринова

**ДНЕВЕН РЕД:**

1. Жалба от ПП „Възраждане“
2. Замени
3. Разни

Гласували: „ЗА“ Милена Хинкова - председател, Николай Братованов– зам.-председател, Шейнур Еюб – зам.-председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар,Даниела Димитрова-Янкова**,** Лиляна Владимирова, Стефан Бонев, Борислав Жечев, Миглена Ангелова, Стефан Донев

ПРОТИВ: няма

 **По т.1** от дневния ред :

**ОТНОСНО:** Жалба от упълномощен представител на ПП „ВЪЗРАЖДАНЕ“ относно разрязване на агитационен материал в село Басарбово на първата автобусна спирка на на ул.“Св. Св. Кирил и Методи“ – посока Русе към Басарбово

В ОИК - Русе е постъпила жалба с вх. № 172/17.10.2023 г. от Мариян Димитров - упълномощен представител на ПП „ВЪЗРАЖДАНЕ“, в която се твърди, че върху плаката на кандидата за кмет на село Басарбово – Полина Георгиева № 42 от ПП „Възраждане“, поставен в село Басарбово на първата автобусна спирка на на ул.“Св. Св. Кирил и Методи“ – посока Русе към Басарбово, на определените от кмета на Община Русе места за предизборна агитация, активисти на ПП“Съюз на свободните демократи“ са залепили върху него плакат с номер 44.

В жалбата се твърди нарушаване на чл.183, ал.5 от ИК. Приложен е снимков материал с цел доказване на изложените твърдения.

Настоява се ОИК Русе да образува административно-наказателно производство и да упражни правомощията, предвидени в чл.495, ал.1 от ИК.

Като разгледа подадената жалба и след като извърши справка в община Русе и съобрази Заповед № РД-01-3041/21.09.2023г. на кмета на Община Русе /Заповедта/ за определяне местата за поставяне на агитационни материали, ОИК – Русе приема, следното:

По силата на чл.183, ал.3 от Изборния кодекс, агитационните материали се поставят на определение от кмета на общината места, а на сгради, огради и витрини – с разрешение на собственика или управителя на имота. В конкретния случай, сочената с жалбата автобусна спирка не попада сред изчерпателно изброените в Заповед № РД-01-3041/21.09.2023г. на кмета на Община Русе места, където може да се поставят агитационни материали. След направена справка в Община Русе се установява, че същата не попада и сред местата по т.5 от Заповедта.

От представения снимков материал може да се предположи, че действително е налице унищожаване и заличаване на агитационен материал, но не е налице изискването на чл.183, ал.5 от ИК, а именно, същият да е поставен по определение в кодекса начин по чл.183, ал.3 от ИК. В този смисъл жалбата се явява неоснователна и не следва да бъде уважавана.

По отношение искането за образуване на административно-наказателно производство следва да се посочи, че лицата разлепили агитационните материали в полза на ПП“Възраждане“ и на ПП“Съюз на свободните демократи“ на място извън определеното по чл.183, ал.3 от ИК не се установяват и не могат да бъдат установени, поради което ОИК Русе не разполага с данни срещу кои точно лица да упражни правомощията си по чл.495, ал.1 от ИК.

От изнесените в жалбата данни, след съобразяване Заповед № РД-01-3041/21.09.2023г. на кмета на Община Русе и извършване на справка в Община Русе, ОИК Русе установява нарушение на чл. 183, ал.3 от ИК, представляващо поставяне на агитационни материали на неопределено от кмета място, поради което същите подлежат на премахване. Съгласно чл. 186, ал. 1 от ИК кметът на общината, района или кметството или кметският наместник по решение на районната или общинската избирателна комисия и при необходимост със съдействие на органите на Министерството на вътрешните работи премахва или изземва агитационните материали, поставени или разпространени в нарушение на кодекса. В случая се касае за агитационни материали, поставен в нарушение на чл. 183, ал.3 от ИК.

Предвид изложеното и на основание чл.87 ал.1 т.1 и т.22, във връзка с чл. 183, ал.3, чл.183 ал.5 във връзка с чл.186 ал.1 от ИК, ОИК - Русе

**Р Е Ш И:**

**ОСТАВЯ** без уважение жалба вх.рег.№ 172/17.10.2023г. на Мариян Димитров - упълномощен представител на ПП „ВЪЗРАЖДАНЕ“ относно унищожен и заличен агитационен материал в с. Басарбово, на първата автобусна спирка на улица „Св. Св. Кирил и Методи“ от Русе към Басарбово, констатирано от жалбоподателя на 16.10.2023г. от 00,30 ч.

**УСТАНОВЯВА** извършени от неизвестни лица нарушения на чл. 183, ал. 3 от Изборния кодекс, относно поставяне на агитационни материали на ПП“ВЪЗРАЖДАНЕ“ и ПП „Съюз на свободните демократи“ на неопределено от кмета на Община Русе място - с. Басарбово, на първата автобусна спирка на улица „Св. Св. Кирил и Методи“ от Русе към Басарбово.

**УКАЗВА** на кмета на Община Русе да премахне всички агитационни материали, поставени в с. Басарбово, на първата автобусна спирка на улица „Св. Св. Кирил и Методи“ от Русе към Басарбово,

**УКАЗВА** на регистрираните за участие в изборите за общински съветници и кметове на 29 октомври 2023 г. партии, коалиции и инициативни комитети да спазват разпоредбите на Изборния кодекс.

Проектът бе подложен за обсъждане от комисията

Гласували: „ЗА“ : Милена Хинкова - председател, Николай Братованов– зам.-председател, Шейнур Еюб – зам.-председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар,Даниела Димитрова-Янкова**,** Лиляна Владимирова, Стефан Бонев, Борислав Жечев, Миглена Ангелова, Стефан Донев

ПРОТИВ: няма

ОИК – Русе прие **РЕШЕНИЕ № 141-МИ/18.10.2023 г.**

 **По т.2** от дневния ред:

**ОТНОСНО:** Промени в съставите на секционни избирателни комисии в Община Русе от квотата на **Коалиция Продължаваме промяната Демократична България** при произвеждане на изборите за общински съветници и кметове на 29 октомври 2023 г.

В Общинска избирателна комисия – гр. Русе с вх. **№ 177/18.10.2023 г.** е постъпило предложение от **Петя Кашукеева** – упълномощен представител на **Коалиция Продължаваме промяната Демократична България** за промени в съставите на СИК в Община Русе от квотата на **Коалиция Продължаваме промяната Демократична България**

 Към предложението е приложен списък с предложените промени.

Като взе предвид постъпилото предложение за промени в съставите на СИК в Община Русе от квотата на, съгласно приложен списък, и на основание чл. 87, ал.1, т. 5 и т. 6 от Изборния кодекс, Общинска избирателна комисия - Русе

**Р Е Ш И:**

 **ОСВОБОЖДАВА** от съставите на СИК в Община Русе лицата от квотата на **Коалиция Продължаваме промяната Демократична България** и вместо тях **НАЗНАЧАВА** посочените в приложението към предложението лица.

Приложеният списък е неразделна част от решението и е на разположение в Общинска избирателна комисия - Русе.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова - председател, Николай Братованов– зам.-председател, Шейнур Еюб – зам.-председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар,Даниела Димитрова-Янкова**,** Лиляна Владимирова, Стефан Бонев, Борислав Жечев, Миглена Ангелова, Стефан Донев

ПРОТИВ: няма

 ОИК – Русе прие **РЕШЕНИЕ № 142-МИ/18.10.2023 г.**

ОТНОСНО: Промени в съставите на секционни избирателни комисии в Община Русе от квотата на ПП „Има такъв народ“ при произвеждане на изборите за общински съветници и кметове на 29 октомври 2023 г.

В Общинска избирателна комисия – гр. Русе е постъпило предложение с вх.№ 173/19.10.2023 г. от Татяна Нахабедян – пълномощник на представляващия ПП „Има такъв народ“ за промени в съставите на пет СИК в Община Русе от квотата на ПП „Има такъв народ“. Към предложението е приложен списък с предложените промени.

Като взе предвид постъпилото предложение за промени в съставите на петте, изрично изброени СИК в Община Русе от квотата на ПП „Има такъв народ“, съгласно приложен списък, и на основание чл. 87, ал.1, т. 5 и т. 6 във вр. чл.52, ал.2, т.1 от Изборния кодекс, Общинска избирателна комисия - Русе

**Р Е Ш И:**

 **ОСВОБОЖДАВА** от съставите на СИК в Община Русе лицата от квотата на ПП „Има такъв народ“ и вместо тях **НАЗНАЧАВА** поименно посочените в приложението към предложението лица.

Приложеният списък е неразделна част от решението и е на разположение в Общинска избирателна комисия - Русе.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова - председател, Николай Братованов– зам.-председател, Шейнур Еюб – зам.-председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар,Даниела Димитрова-Янкова**,** Лиляна Владимирова, Стефан Бонев, Борислав Жечев, Миглена Ангелова, Стефан Донев

ПРОТИВ: няма

 ОИК – Русе прие **РЕШЕНИЕ № 143-МИ/18.10.2023 г.**

**ОТНОСНО:** Назначаване на специалисти, които ще подпомагат дейността на ОИК Русе при произвеждане на изборите за общински съветници и за кметове на 29 октомври 2023 г.

Като  взе предвид необходимостта от приемане на мерки за организационно и техническо обезпечаване дейността на Общинската избирателна комисия и на основание чл.78 от Изборния кодекс, във връзка с **решение**№1954-МИ/03.08.2023 г. на Централната избирателна комисия, ОИК - Русе

**Р Е Ш И:**

Предлага на Кмета на Община Русе да се назначат за технически сътрудници:

1.ИВАЙЛО СВЕТОСЛАВОВ ПЕНЧЕВ, ЕГН …………….

2.ПАВЛИНА ВАСИЛЕВА ВЕЛКОВА, ЕГН ………………

3.МИХАЕЛА ГЕОРГИЕВА МАНОЛОВА, ЕГН …………..,

за подпомагане дейността на ОИК в изборния ден за дейността по приемането на протоколите от СИК, както и след изборния ден за подготовката по предаването на книжата в ЦИК, на основание Решение №1954-МИ/03.08.2023 г. на Централната избирателна комисия, в т.1.6 и възнаграждение в размер на 130 лв., след съгласуване с Кмета на Община-Русе.

2. Копие от решението да се изпрати на Кмета на Община Русе за сключване на договори с посочените лица за периода от 29.10.2023 г. до 30.10.2023 г. включително

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова - председател, Николай Братованов– зам.-председател, Шейнур Еюб – зам.-председател, Звезделина Рафаилова – зам.-председател, Ина Райчева-Цонева – зам.-председател, Искрен Илиев-секретар,Даниела Димитрова-Янкова**,** Лиляна Владимирова, Стефан Бонев, Борислав Жечев, Миглена Ангелова, Стефан Донев

ПРОТИВ: няма

 ОИК – Русе прие **РЕШЕНИЕ № 144-МИ/18.10.2023 г.**

**По т. 3** от дневния ред :

1. Писмо от ЦИК с вх. №175/18.10.2023г относно график за предаване на отпечатаните хартиени бюлетини за гласуване в първия тур на изборите на 29.10.2023г
2. Писмо от „СИЕЛА НОРМА“ АД вх. №174/18.10.2023 г. относно график за провеждане на обучение за работа с машини за гласуване на избори на 29.10.2023г
3. Писмо от ЦИК с вх. № 179 /18.10.2023г относно поправката на техническа грешка в методическите указания на ЦИК за СИК за избори на 29.10.2023г

Поради изчерпване на дневния ред заседанието бе закрито в 17.45 часа.

**ПРЕДСЕДАТЕЛ: Секретар:**

**/М. Хинкова/ /Искрен Илиев/**